Білегі мықтының емі де мықты: болашақ дәрігерлер күш сынасты
"Білегі мықтының емі де мықты: болашақ дәрігерлер күш сынасты"|"/infocenter/news/12954/"
TITLE: Білегі мықтының емі де мықты: болашақ дәрігерлер күш сынасты
URL: /infocenter/news/12954/
META: "Білегі мықтының емі де мықты: болашақ дәрігерлер күш сынасты"|"/infocenter/news/12954/"
TOTAL WORDS: 195
DATE: 21.02.2024
AUTHOR(S):
TEXT: Таяуда АстМУ-нің Әлеуметтік және тәрбие жұмысы орталығы студенттер арасында армрестлингтен Ректор Кубогі жарысын өткізген еді. Сайыста 30-ға жуық адам кіл мықтыны анықтады. Жарыс бірнеше салмақ дәрежесінде өтті. Білекті қатысушылар қызу тартысқа түсіп, жүлделі орындарды сарапқа салды. Мәселен, 65 килоғадейінгі санатта ЖМ факультетінің студентіӘсет Екбергенов чемпион атанды. 2-ші орын осы факультеттің тағы бір дарынды студенті Аслан Әбілханға бұйырды. Үздік үштіктің қатарынан Стоматология мектебінің білім алушысы Әмірхан Ағайдаров орын алды. 75 килода Ержан Қабылбеков үздік атанды. Серік Мекенбай 2-ші орынға тұрақтады. 3-ші орынды Бекзада Мәлекұлы иеленді. 80 килода Хузет Мұхамадат барлық қарсыластан басым түсті. 2-ші орынды Мәди Арманұлы қанжығалады. 3-ші орынға Рамазан Жұмабай қол жеткізді. 90 килода Руслан Базарбековке тең келер жан табылған жоқ. Осы салмақта Ниссар Фаик 2-ші орынмен жарысты түйіндеді. Айтжан Нұрлыбек 3-ші орынға тұрақтады. 100 килодан жоғары салмақта Ержан Қабылбеков топ жарды. Оған есе жіберген Руслан Базарбеков 2-ші орынды місе тұтты. Ал Бекзада Мәлекұлы бұл санатта да өз мықтылығын дәлелдеп, 3-ші орынмен үздіктердің қатарына қосылды. Осылайша болашақ дәрігерлер саламатты өмір салтын дәріптей отырып, тәнді шынықтырудың ағзаға пайдасын өз мысалдарында байқатты. Астана медицина университеті өз қызметкерлері мен студенттердің жетістігін қашанда мақтан тұтады. Барлық жеңімпаз бен жүлдегерлерді құттықтай келе алдағы байрақты додаларда мерейлері үстем болуын тілейміз!
